钦定古今图书集成/明伦汇编/氏族典/第448卷 > 《廖用贤尚友录》 > 沈演之
## 钦定古今图书集成/明伦汇编/氏族典/第448卷 > 《廖用贤尚友录》 > 沈演之

按《宋书沈演之传》，“演之字台真，吴兴武康人。高祖充，
晋车骑将军。曾祖劲，冠军陈祐长史。祖赤黔，廷尉卿。
父叔任，封宁新县男，卒。长子融之蚤卒。演之袭父别
爵吉阳县五等侯，为司徒主簿。丁母忧，起为武康令，
称疾去官。服阕，除司徒左司掾，转别驾从事史。元嘉
二十年，迁侍中，转吏部尚书。性好举才，申济屈滞，而”
谦约自持。二十六年，车驾拜陵还，召见，出至尚书下
省，暴卒，谥曰贞。子睦，至黄门郎、通直散骑常侍。与弟
勃忿阋，坐徙始兴郡，勃免官禁锢，后为废帝所诛。勃
弟统，大明中，为著作佐郎。演之兄融之子畅之，袭宁
新县男。大明中，为海陵王休茂北中郎谘议参军，为
休茂所杀。子晔嗣。齐受禅，国除。